钦定古今图书集成/明伦汇编/交谊典/第073卷 > 《送韦司马别》前人
## 钦定古今图书集成/明伦汇编/交谊典/第073卷 > 《送韦司马别》前人

送别临曲渚，征人幕前侣。离言虽欲繁，离思终无绪。
悯悯分手毕，萧萧行帆举。举帆越中流，望别上高楼予起南枝怨，子结北风愁。逦逦山蔽日，汹汹浪隐舟。
隐舟邈已远，徘徊落日晚。归衢并驾奔，别馆空筵卷。
想子敛眉去，知予御泪返。街泪心依依，薄暮行人稀。
暧暧入塘港，蓬门已掩扉。帘中看月影，竹里见萤飞。
萤飞飞不息，独愁空转侧。北窗倒长箪，南邻夜闻织。
弃置勿复陈，重陈长叹息。